rejauldu/bengali-wikipedia huggingface dataset:
নামিবিয়া প্রধানত একটি খ্রিস্টান অধ্যুষিত দেশ এবং  সেখানে একটি ছোট মুসলমান সম্প্রদায়ের বসবাস রয়েছে। দেশটিতে মুসলিম জনসংখ্যা দিন দিন উল্লেখ যোগ্য হারে বৃদ্ধি পাচ্ছে। ২০২১ সালের পিউ রিসার্চ সেন্টারের তথ্যমতে, দেশটিতে প্রায় ১০,০০০ মুসলিম বসবাস করে, যা নামিবিয়ার মোট জনসংখ্যার ০.৯%।  বর্তমান দেশটিতে ৫০ এর অধিক মসজিদ এবং বেশ কয়েকটি প্রসিদ্ধ ইসলামিক সেন্টার রয়েছে।    জনসংখ্যা  নামিবিয়া ১৯৯০ সালে দক্ষিণ আফ্রিকা থেকে স্বাধীন হয়ে সার্বভৌম দেশ হিসেবে প্রতিষ্ঠা লাভ করে। সে হিসেবে দক্ষিণ আফ্রিকায় ইসলামের ইতিহাসে যা পাওয়া যায় তাই নামিবিয়ায় ইসলামের ইতিহাস হিসেবে গণ্য হয়। তবে বর্তমান নামিবিয়া অঞ্চলে ঠিক কখন ইসলাম এসেছিল তার সঠিক ইতিহাস জানা যায়নি।   ২০০৯ সালে নামিবিয়া সরকার সেখানে মুসলমানদের সংখ্যা ৩,০০০ থেকে ৫,০০০ বলে রিপোর্ট করেছিল। ২০১১ সালে এই সংখ্যা ৯ হাজারে পৌঁছয়। দেশটির অধিকাংশ মুসলমান নামা সম্প্রদায়ের অন্তর্ভুক্ত। তবে  নামিবিয়া সরকার অন্যান্য আফ্রিকীয় সরকারের মত মুসলিমদের সংখ্যা কম করে দেখায় বলে অভিযোগ রয়েছে। সরকারী তথ্য মতে, সংখ্যালঘু ইহুদি ধর্ম, বৌদ্ধ ধর্ম ও বাহাই ধর্মের সাথে ইসলাম নামিবিয়ার বৃহত্তম সংখ্যালঘু ধর্ম তৈরি করে। মুসলমানরা নামিবিয়ার জনসংখ্যার ১% এরও কম। ২০২১ সালে পিউ রিসার্চ সেন্টারের তথ্যমতে নামিবিয়ায় প্রায় ১০,০০০ মুসলিম রয়েছেন। তবে তা দিন দিন ব্যাপকহারে বৃদ্ধি পাচ্ছে।   জনবৃদ্ধি  নামিবিয়ার অধিকাংশ মুসলিম নামাকুয়া জাতিগোষ্ঠীর সদস্য। এই সম্প্রদায়ে যখন ইসলাম প্রবেশ করে তখন মাত্র কয়েকজন মানুষ ইসলাম গ্রহণ করে। এরপর  ১৯৮০ সালে নামাকুয়া সম্প্রদায়ের একজন বিশিষ্ট প্রভাবশালী রাজনীতিবিদ জ্যাকবস সালমান ধামীর ইসলাম গ্রহণ করেন। তখন তাঁর উদ্যোগ ও প্রচেষ্টায় নামা সম্প্রদায়ে ইসলামের ব্যাপক প্রচার হয়। বর্তমান সালমান ধামীরকে সে দেশের মুসলিমদের অভিভাবক হিসেবে গণ্য করা হয় এবং তিনি ইসলাম প্রচারে বলিষ্ঠ ভূমিকা পালন করছেন।   ১৯৮৬ সালে নামিবিয়ায় প্রথম মসজিদ প্রতিষ্ঠিত হয়। মুসলমানদের প্রথম কমিউনিটি সোয়েটো ইসলামিক সেন্টার ১৯৮৬ সালে প্রতিষ্ঠিত। এটি কাতুতুরাতে অবস্থিত। একটি গবেষণা সংস্থার তথ্যমতে, ২০০৯ সালের মে মাস পর্যন্ত দেশটিতে মোট বারোটি মসজিদ ছিল। তখন উইন্ডহোকে ছয়টি, কাতিমা মুলিলোতে দুটি, ওয়ালভিস বে-তে একটি ও দেশের উত্তরে তিনটি মসজিদ ছিল। বর্তমান গোটা দেশে মসজিদের সংখ্যা ৫০ এর অধিক।  বর্তমান নামিবিয় মুসলমানদের ব্যক্তিগত তৎপরতায় সারাদেশে মসজিদ ও ইসলামিক সেন্টারের সংখ্যা বৃদ্ধি পাচ্ছে। সেই সাথে বাড়ছে মুসলিমদের সংখ্যা। নামিবিয়ায় সকল ধর্ম পালনের রাষ্ট্রীয় অনুমতি আছে।    মুসলিম সমাজে ধর্মীয় কার্যক্রম  নামিবিয়ার মুসলমানরা বেশ উদ্যমতার সাথে ধর্মীয় কার্যক্রমে অংশ নিয়ে থাকে। মুসলিম সমাজে শরিয়া আইন বাস্তবায়নের লক্ষ্যে তারা ইসলামি জুডিশিয়াল কাউন্সিল গঠন করেছেন। এছাড়া মুসলিমদের হালাল খাদ্য সরবরাহের জন্যে  NIHA (নামিবিয়া ইসলামিক হালাল অ্যাসোসিয়েশন) নামে একটি সংস্থাও গড়ে তুলেছেন। NIHA নামিবিয়ার প্রাচীনতম ও সর্বাধিক পরিচিত হালাল সার্টিফিকেশন সংস্থা। এটি দক্ষিণ আফিকাসহ বিশ্বের অনেক মুসলিম রাষ্ট্রের হালাল সার্টিফিকেশন সংস্থা দ্বারা স্বীকৃত। NIHA ২০০১ সালে প্রতিষ্ঠিত হয়েছিল এবং এর আগে নামিবিয়ান হালাল স্লটারার্স অ্যাসোসিয়েশন নামে পরিচিত ছিল।     তথ্যসূত্র   বিষয়শ্রেণী:দেশ অনুযায়ী ইসলাম বিষয়শ্রেণী:আফ্রিকায় ইসলাম
বাধাদানের সাধারণ কারণ  ধ্বংসপ্রবণতা  শুধুমাত্র ধ্বংসপ্রবণতায় ব্যবহৃত অ্যাকাউন্ট   দীর্ঘমেয়াদী ধ্বংসপ্রবণ সম্পাদনা  কপিরাইট লঙ্ঘন  জীবিত ব্যক্তির জীবনীতে ধ্বংসপ্রবণ সম্পাদনা  আক্রমণাত্মক পাতা, অর্থহীন পাতা তৈরি, বা পাতাগুলিতে অর্থহীন বিষয়বস্তু ঢোকানো  স্প্যাম বা বিজ্ঞাপনী উদ্দেশ্যে উইকিপিডিয়া ব্যবহার  সম্পাদনা সতর্কতা  তিনটি প্রত্যাবর্তন নীতি লঙ্ঘন  ধ্বংসাত্মক সম্পাদনা  ব্যক্তিগত আক্রমণ বা হয়রানি  আইনি হুমকি দেওয়া  একাধিক অ্যাকাউন্টের অপব্যবহার  দীর্ঘমেয়াদী অপব্যবহার  স্পষ্টত এখানে অবদানের মাধ্যমে বিশ্বকোষ তৈরিতে আগ্রহী নন  ব্যবহারকারী নাম অ-গ্রহণযোগ্য: নামটি পরিবর্তনের জন্য আপনার আলাপ পাতার নির্দেশনা অনুসরণ করুন  মিথ্যা তথ্য ঢোকানো  পাতা থেকে বিষয়বস্তু মুছে ফেলা  আলাপ পাতায় প্রবেশ প্রত্যাহার: বাধাপ্রাপ্ত অবস্থায় আলাপ পাতার অপব্যবহার  টেমপ্লেটজনিত কারণ
সাব্বির খান শাফিন (জন্ম: ৩০ শে জানুয়ারী ১৯৭৮ ঢাকায়) একজন বাংলাদেশী ক্রিকেটার। যিনি চট্টগ্রাম বিভাগের হয়ে প্রথম শ্রেণির ক্রিকেট খেলেন। তিনি ডানহাতি অফব্রেকার বোলার এবং হ্যান্ডি লোয়ার অর্ডার ব্যাটসম্যান। দুটি প্রথম-শ্রেণীর সেঞ্চুরি করেছেন এবং ২০০ উইকেট নিয়েছেন।   তথ্যসূত্র    বহিঃসংযোগ   ক্রিকইনফো প্রোফাইল  বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:২১শ শতাব্দীর বাংলাদেশী ক্রিকেটার বিষয়শ্রেণী:ঢাকা থেকে আগত ক্রিকেটার
তানিয়া শর্মা (জন্ম: ২৭ সেপ্টেম্বর, ১৯৯৫) একজন ভারতীয় টেলিভিশন অভিনেত্রী, যিনি স্টার প্লাসের সাথ নিভানা সাথিয়া-তে মীরা মোদী চরিত্রে অভিনয় করার জন্য পরিচিত। ২০১৯ সালে তিনি কালার্স টিভি'র উড়ান সপ্নো কি ধারাবাহিকে সানভী "অঞ্জোর" রাজবংশী চরিত্রে অভিনয় করেছিলেন।   টেলিভিশন   বছর অনুষ্ঠান ভূমিকা সূত্র ২০১১ - ২০১২ আফসার বিটিয়া চঞ্চল রাজ ২০১২ - ২০১৪ দেবো কে দেব...মহাদেব দেবসেনা ২০১৩ ফিয়ার ফাইলস: ডার কী সাচ্চি তাসভিরে পর্ব ৮৬ ২০১৩ - ২০১৪ ইট'স কম্পলিকেটেড: রিলেশন কা নয়া স্ট্যাটাস উর্বশী ২০১৪ ইয়ে হ্যায় আশিকী পর্ব ৮০ ২০১৫ - ২০১৭ সাথ নিভানা সাথিয়া মীরা  ২০১৮ ওহ্ আপনা সা বিন্নি জিন্দাল  কৌন হ্যায়? অক্ষিতা (পর্ব ২৪) লাল ইশক রাধিকা (পর্ব ২২)  ২০১৯ হারনী (পর্ব ৪৭)  উড়ান সানভী  লাল ইশক আনভেশা (পর্ব ১৬৫)   তথ্যসূত্র    বহিঃসংযোগ          বিষয়শ্রেণী:১৯৯৫-এ জন্ম বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
আইয়োনীয় উপভাষা () প্রাচীন গ্রীকের অ্যাটিক – আইয়োনীয় উপভাষা বা পূর্ব গ্রীকের উপভাষা গোষ্ঠী হিসেবে অতীতে বিদ্যমান ছিল।   ইতিহাস  ধারণা করা হয় আইয়োনীয় উপভাষা খ্রিস্টপূর্ব একাদশ শতাব্দীর প্রথমদিকে গ্রীক অন্ধকার যুগে ডোরিয়ান আক্রমণ এর সময় গ্রীক মূল ভূখণ্ড থেকে এজিয়ান জুড়ে ছড়িয়ে পড়েছিল। প্রাচীন গ্রীসের শেষার্ধে এবং আধুনিক গ্রীসের শুরুর দিকে খ্রিস্টপূর্ব ৫ম শতাব্দীতে এশিয়া মাইনরের মধ্য পশ্চিম উপকূল এবং চিওস ও সামোস দ্বীপপুঞ্জের সমন্বয়ে আইওনিয়া গঠিত হয়। আইয়োনীয় উপভাষা মধ্য এজিয়ান দ্বীপপুঞ্জ এবং অ্যাথেন্সের উত্তরে ইউবোয়ার বিশাল দ্বীপ জুড়ে প্রচলিত ছিল। আয়নীয় উপনিবেশের মাধ্যমে শীঘ্রই এই উপভাষা সিসিলি এবং ইতালির ম্যাগনা গ্র্যাসিয়া সহ উত্তর ইজিয়ান, কৃষ্ণ সাগর এবং পশ্চিম ভূমধ্যসাগর অঞ্চলে ছড়িয়ে পড়ে। আইয়োনীয় উপভাষাকে সাধারণত দুটি প্রধান সময়কাল, প্রাচীন আইয়োনীয় (বা ওল্ড আইওনিয়ান) এবং নব্য আইয়োনীয় (বা নিউ আয়নীয়) বিভক্ত করা হয়। দুই কালের মধ্যবর্তী সময়ের ব্যবধান পরিষ্কারভাবে সংজ্ঞায়িত করা হয়নি, তবে অনুমান করা হয় এটি খ্রিস্টপূর্ব ৬০০ অব্দ হতে পারে।   শব্দতত্ত্ব    স্বরবর্ণ  প্রত্ন-গ্রিক ভাষা ā > আইয়োনীয় ē; ডোরিক, আইলিক ā; অ্যাটিকে ā এর পর e, i, r, তবে ē অন্যত্র। Smyth, par. 30 and note, 31: long a in Attic and other dialects   অ্যাটিকে νεᾱνίᾱς neāníās, আইয়োনীয় νεηνίης neēníēs "যুবক"।  আসল এবং ডোরিক ἁ (ᾱ) hā > ἡ hē অ্যাটিক-আইয়োনীয় "এই" ।  আসল এবং ডোরিক μᾱτηρ mātēr > অ্যাটিক-আইয়োনীয় μητήρ mētḗr "মা"।   ব্যঞ্জনবর্ণ  প্রত্ন-গ্রিক ভাষা* kʷ এর আগে a, o> আইয়োনীয় k, অ্যাটিক p। A similar divergence occurred in the Celtic languages between Gaelic and P-Celtic languages (including Welsh), and in the Italic languages between Latin and Oscan. In Romanian, Latin /kʷ/ also turns into /p/ when preceding /a/.   প্রত্ন-গ্রীক *hókʷōs > আইয়োনীয় ὅκως hókōs, অ্যাটিক ὅπως hópōs "যেভাবেই হোক, যেকোন পথে" ।  প্রত্ন-গ্রিক *ťť > আইয়োনীয় ss, অ্যাটিক tt.Smyth, par. 112, 78: ky, khy > tt; = ss in non-Attic dialects  প্রত্ন-গ্রিক *táťťō >τάσσω tássō, অ্যাটিক τάττω táttō "আমি ব্যবস্থা করব"।   টীকা   বিষয়শ্রেণী:প্রাচীন আনাতুলিয়ার ভাষা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ১৭:৫৩, ১৮ জুন ২০২৩ (ইউটিসি) হাকিম আরিফ   – (অপসারণের প্রস্তাবনা দেখুনলগ দেখুন) () আন্তর্জাতিক মাতৃভাষা ইনস্টিটিউটের পরিচালক স্বয়ংক্রিয়ভাবে উল্লেখযোগ্য নন। নিবন্ধের ব্যক্তি WP:ACADEMIC বা WP:BIO নীতিমালায় উল্লেখিত শর্তসমূহ পূরণ কর‍ছেন না।  WP:GNG'র শর্ত পূরণ করার মতো কাভারেজ নেই —শাকিল (আলাপ · অবদান) ১১:১১, ৯ জুন ২০২৩ (ইউটিসি)   প্রস্তাবনা অনুসারে অপসারণে একমত। ~মহীন (আলাপ) ০৮:৩১, ১১ জুন ২০২৩ (ইউটিসি) : — SHEIKH (আলাপন) ০৮:০১, ১২ জুন ২০২৩ (ইউটিসি)  । ≈ Adkins Samba  «আলাপ»  ২৩:২৫, ১৩ জুন ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইমাম আবু ইসহাক ইব্রাহীম ইবনে ফায়েদ আয-জাওয়াভি, যিনি সিদি আবু ইসহাক নামে বেশি পরিচিত, () মৃত্যু: ১৪৫৩ খ্রিস্টাব্দ / ৮৫৭ হিজরী) একজন আলজেরিয়ান মুসলিম ধর্মতাত্ত্বিক ছিলেন তাফসির, ফিকহ মালিকি এবং আরবি ভাষা।https://archive.org/details/Dawou_Lami/Dwu_Lamea_01/page/n118/mode/2uphttps://books.google.dz/books?id=HQh7DwAAQBAJ&pg=PT94https://archive.org/details/chajarat-annour/chajarat-nour-01/page/n261/mode/2uphttps://books.google.dz/books?id=Xy10DwAAQBAJ&pg=PA378https://archive.org/details/Neilu_AlIbtihaj_Bi_Tatriz_Dibaj/page/n56/mode/2up  আরও দেখুন  সিদি আবু ইসহাক এর কবিতা  আশআরি  মালিকি  সুফিবাদ  সূত্র  ইবনে হিশাম আল-আনসারির ব্যাকরণগত পার্সিংয়ের নিয়ম ব্যাখ্যা করার জন্য কবিতা (نظم قواعد الإعراب لابن هشام للمؤلف سيدي بوسحاقي)   আরও পড়া                                                      তথ্যসূত্র    বহিঃসংযোগ             বিষয়শ্রেণী:১৩৯৪-এ জন্ম বিষয়শ্রেণী:১৪৫৩-এ মৃত্যু বিষয়শ্রেণী:আলজেরীয় ব্যক্তি বিষয়শ্রেণী:বার্বার ব্যক্তি বিষয়শ্রেণী:আলজেরীয় পণ্ডিত বিষয়শ্রেণী:আলজেরীয় মালিকি পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:সুন্নি ইসলামের পণ্ডিত বিষয়শ্রেণী:সুন্নি ইমাম বিষয়শ্রেণী:সুন্নি মুসলিম বিষয়শ্রেণী:মালিকি ফিকহ পণ্ডিত বিষয়শ্রেণী:আবু ইসহাক বিষয়শ্রেণী:১৫শ শতাব্দীর বার্বার ব্যক্তি
ঐশ্বর্যা দত্ত হলেন একজন ভারতীয় অভিনেত্রী, যিনি মূলত তামিল ভাষার চলচ্চিত্রে অভিনয় করে থাকেন। কর্ম জীবনের শুরুর দিকে চিত্রসংগীতে এবং ছোটখাটো চরিত্রে অভিনয় করার পরে, তিনি তামিঝুকু এন ওন্দ্রাই আঝুথভুম (২০১৫)-এ কেন্দ্রীয় চরিত্রে অভিনয় করার মাধ্যমে প্রধান অভিনেত্রী হিসেবে তার ক্যারিয়ার শুরু করেন।   কর্মজীবন    নৃত্য ও মডেলিং  ঐশ্বর্যা দত্ত নৃত্যশিল্পী হিসাবে তাঁর কর্মজীবন শুরু করেছিলেন। তিনি নৃত্যাঙ্গন সিস্টার্স ট্রুপের সাথে বিভিন্ন মঞ্চ অনুষ্ঠান এবং আপাতবাস্তব (রিয়ালিটি) অনুষ্ঠানে কাজ করেছেন। তারপরে তিনি মডেলিংয়ের সাথে সংযুক্ত হন এবং উল্লেখযোগ্যভাবে বাণিজ্যিক বিজ্ঞাপন এবং সনি মিউজিক ইন্ডিয়ার বেশ কয়েকটি গানে একজন মডেল হিসেবে উপস্থিত হয়েছেন; যার মধ্যে নেপথ্য সঙ্গীতশিল্পী হর্ষদ সাক্সেনার সাথে একটি চিত্রসংগীত উল্লেখযোগ্য।  চলচ্চিত্র  অভিনেত্রী হিসাবে, দত্ত প্রথমে খুনের রহস্য বিষয়ক দ্বিভাষিক চলচ্চিত্র পিকনিক-এ অভিনয় করেছেন; যেখানে তিনি একদল শিক্ষার্থীর একজন ছিলেন, যারা তাদের অধ্যাপকের সাথে ঘুরে দেখার জন্য বিশাখাপত্তনমে যায়। এই চলচ্চিত্রটি বাংলা এবং হিন্দি দুই ভাষাতেই তৈরি করা হয়েছে এবং এই চলচ্চিত্রে প্রধান অভিনেত্রীর অন্তরঙ্গ দৃশ্য সকলের নজরে পড়েছিল। ঐশ্বর্যা দত্ত রামপ্রকাশ রায়াপ্পার তামিঝুকু এন ওন্দ্রাই আঝুথভুম (২০১৫) নামক তামিল চলচ্চিত্রে অভিনয়ের মাধ্যমে তামিল চলচ্চিত্র জগতে পা রাখেন, যা ইতিবাচক পর্যালোচনা গ্রহণ করার পাশাপাশি বক্স অফিসে সফলতা অর্জন করেছিল। এই চলচ্চিত্রে, ঐশ্বর্যা একজন মধ্যবিত্ত পরিবারের সদস্য ছিলেন, যিনি কলেজের শিক্ষার্থী। এই চরিত্রটি একজন বুদ্ধিমান যুবকের (নকুল দ্বারা অভিনীত চরিত্র) প্রেমে পড়ে যায়। পরবর্তীতে দ্য টাইমস অফ ইন্ডিয়া তাঁকে ২০১৫ সালের "অন্যতম সেরা অভিষেক" তালিকায় স্থান দিয়েছিল, যেখানে তিনি আমিরা দস্তুর ও কীর্তি সুরেশের মতো অভিনয়শিল্পীদের সাথে স্থান পেয়েছিলেন। এই চলচ্চিত্রটি মুক্তি পাওয়ার পরপরই তিনি বলেছিলেন যে তামিল চলচ্চিত্র জগৎ তার কাছে খুবই "প্রিয়" এবং তামিল ভাষায় তাকে যে চিত্রনাট্য দেওয়া হচ্ছে তা বেশ "সর্বসম্মত" এবং এগুলো তাঁর আত্মবিশ্বাসের স্তরটি যথেষ্ট পরিমাণে বাড়িয়ে তুলেছে। তারপরে তিনি সুসীনথিরানের অ্যাকশন ভিত্তিক চলচ্চিত্র পাইয়ুম পুলি (২০১৫)-তে কাজল আগরওয়ালের বোন হিসাবে পার্শ্ব চরিত্রে অভিনয় করেছিলেন এবং বর্ণনা করেছিলেন যে এই হাই-প্রোফাইল প্রকল্পে কাজ করার সুযোগটি "ফলপ্রসূ" ছিল। অতঃপর তিনি বিধার্থের সহ-অভিনেত্রী হিসাবে আরথাপথী এবং সত্তমের সাথে সমুথিরকানি নামক চলচ্চিত্রে অভিনয় করেছেন।  এরপরে ২০১৬ সালে, তিনি অরুলনিথি এবং ঐশ্বর্যা রাজেশের পাশাপাশি আরিভাঝাগান ভেঙ্কটচলমের আরাথু সিনাম নামক এক রহস্যময় চলচ্চিত্রে অভিনয় করেছেন; এই চলচ্চিত্রে তিনি একজন সাংবাদিকের চরিত্রে অভিনয় করেছেন। এই চলচ্চিত্রটি সমালোচকদের কাছ থেকে ইতিবাচক পর্যালোচনা অর্জন করেছিল, যদিও এটি বাণিজ্যিকভাবে এটি তেমন ভালো আয় করতে পারেনি। তাঁর পরবর্তী চরিত্রে, তিনি এক "স্বাধীন উৎসাহী মেয়ে"-এর চরিত্রে অভিনয় করেছিলেন।  ২০১৮ সালে, তিনি কালার্স তামিলে প্রচারিত জনপ্রিয় রিয়ালিটি অনুষ্ঠান বিগ বস তামিল ২-এ একজন প্রতিযোগী হিসেবে অংশগ্রহণ করেছিলেন; যেখানে তিনি রানার-আপ হয়েছিলেন।   তথ্যসূত্র    বহিঃসংযোগ      বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:বিগ বসের (তামিল টিভি ধারাবাহিক) প্রতিযোগী বিষয়শ্রেণী:কলকাতার অভিনেত্রী বিষয়শ্রেণী:কলকাতার নারী মডেল বিষয়শ্রেণী:বাংলা চলচ্চিত্র অভিনেত্রী
ভ্রমণ নিষেধাজ্ঞা হলো সরকার কর্তৃক আরোপিত বিভিন্ন গতিশীলতা নিষেধাজ্ঞাগুলোর মধ্যে একটি। নিষেধাজ্ঞা সর্বজনীন বা নির্বাচনী উভয়ই হতে পারে। বিধিনিষেধগুলো ভৌগোলিক হতে পারে অথবা গন্তব্যের এখতিয়ার দ্বারা আরোপিত হতে পারে৷ এগুলো স্বতন্ত্র অবস্থার উপর ভিত্তি করেও হতে পারে, যেমন স্বাস্থ্য বা টিকাকরণ। কোভিড-১৯ মহামারি চলাকালীন, সরকার অন্য কয়েকটি বা সবগুলো দেশের বাসিন্দাদের প্রবেশ নিষিদ্ধ করে।  উদাহরণস্বরূপ, যদি নিউজিল্যান্ড দেশটিতে ভ্রমণের অনুমতি না দেওয়ার সিদ্ধান্ত নেয় এবং সরকার ভ্রমণ ভিসা দেওয়া বন্ধ করে দেয়, তাহলে বৈধ ভিসা ছাড়া অন্য দেশের নাগরিকরা প্রবেশ করতে পারবে না।   মহামারি  কোভিড-১৯ ছড়িয়ে পড়ার কারণে, অনেক দেশ আন্তর্জাতিক এবং/অথবা অভ্যন্তরীণ ভ্রমণ সীমাবদ্ধ করে।  মার্কিন যুক্তরাষ্ট্র ভারত থেকে মার্কিন যুক্তরাষ্ট্রে আসা উড্ডয়ন নিষিদ্ধ করেছিল, যা ২০২১ সালের ৪ঠা মে থেকে পুনরায় শুরু হয়। তবে মার্কিন নাগরিক এবং যাদের স্থায়ী আবাসিক কার্ড রয়েছে তাদের জন্য ব্যতিক্রম।   মামলা  সরকারের এটি করার অধিকার আছে কিনা তা নিয়ে অনেক বিতর্কের জন্ম হয়। মার্কিন যুক্তরাষ্ট্রে, একটি মামলা নির্বাহী আদেশ ১৩৭৬৯ কে চ্যালেঞ্জ করে, যা ৭টি মুসলিম সংখ্যাগরিষ্ঠ দেশ থেকে ভ্রমণ নিষিদ্ধ করেছিল।   আরও দেখুন   একটি দেশের দ্বারা অন্য দেশের সকল নাগরিকের প্রবেশ প্রত্যাখ্যান  চলাফেরার স্বাধীনতা  পার্সোনা নন গ্রাটা, একটি কূটনৈতিক ব্যবস্থা, যা একজন ব্যক্তিকে একটি দেশে প্রবেশ বা থাকতে নিষেধ করে  নির্বাহী আদেশ ১৩৭৬৯, মার্কিন যুক্তরাষ্ট্রে প্রবেশের উপর সরকারি নিষেধাজ্ঞা, (কার্যকর ২৭ জানুয়ারী, ২০১৭)  নির্বাহী আদেশ ১৩৭৮০, মার্কিন যুক্তরাষ্ট্রে প্রবেশের উপর সরকারি নিষেধাজ্ঞা, (কার্যকর ১৬ মার্চ, ২০১৭)  কিউবার বিরুদ্ধে মার্কিন যুক্তরাষ্ট্রের নিষেধাজ্ঞা, কিউবার উপর মার্কিন যুক্তরাষ্ট্রের আরোপিত ভ্রমণ, বাণিজ্যিক, অর্থনৈতিক এবং আর্থিক নিষেধাজ্ঞা।  যেসব দেশ ইসরায়েলি পাসপোর্ট গ্রহণ করে না  কোভিড-১৯ মহামারি সম্পর্কিত ভ্রমণ নিষেধাজ্ঞা  রোগের বিস্তার রোধ করার জন্য প্রতিরক্ষামূলক জব্দ করা   তথ্যসূত্র   বিষয়শ্রেণী:অভিবাসন আইন বিষয়শ্রেণী:কোভিড-১৯ এর বৈশ্বিক মহামারির প্রতিক্রিয়া
দীনা রাম (জন্ম ১৯৬৪, রাজস্থান রাজ্যে) হলেন একজন প্রাক্তন ভারতীয় ট্র্যাক এবং ফিল্ড অ্যাথলিট, যিনি ৩০০০ মিটার স্টিপলচেজে বিশেষজ্ঞ ছিলেন। তিনি ১৯৮৯ এশিয়ান অ্যাথলেটিক্স চ্যাম্পিয়নশিপে স্বর্ণপদক এবং এশিয়ান গেমসে রৌপ্য পদক জিতেছিলেন। তিনি ১৯৯০ সালে অর্জুন পুরস্কারে ভূষিত হন।  এছাড়াও তিনি ১৯৯১ সালের বিশ্ব চ্যাম্পিয়নশিপে স্টিপলচেজে অংশগ্রহণ করেছিলেন। ইলিয়াস বাবরের প্রশিক্ষক ছিলেন তিনি।   তথ্যসূত্র       বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯০ এশিয়ান গেমসের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:অর্জুন পুরস্কার প্রাপক বিষয়শ্রেণী:১৯৯০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতীয় পুরুষ স্টিপলচেজ দৌড়বিদ বিষয়শ্রেণী:ভারতীয় পুরুষ মাঝারিপাল্লার দৌড়বিদ বিষয়শ্রেণী:রাজস্থানের মল্লক্রীড়াবিদ
লালবাজার মধ্য কলকাতার বিবাদীবাগ সংলগ্ন একটি অঞ্চল। এটি শহরের কেন্দ্রীয় বাণিজ্য অঞ্চলের সঙ্গে সংযুক্ত। কলকাতা পুলিশের সদর কার্যালয় এখানে (১৮, লালবাজার স্ট্রিট) অবস্থিত এবং এই কার্যালয়টি লোকমুখে লালবাজার নামেই পরিচিত।   ইতিহাস  বিবাদীবাগের উত্তর-পূর্ব কোণ থেকে বউবাজার পর্যন্ত প্রসারিত রাস্তাটি পূর্বে ‘অ্যাভিনিউ টু দি ইস্টওয়ার্ড’ (‘Avenue to the eastward’) বা ‘পূর্বদিকের পথ’ নামে অভিহিত হত। এই রাস্তাটির অন্য নাম ছিল গ্রেট বাংলো রোড। বর্তমান পুলিশ কার্যালয়টি আদতে ছিল কলকাতার বিশিষ্ট ধনী ব্যবসায়ী জন পামার (John Palmer)-এর বাসভবন। কথিত আছে তারও পূর্বে এটি ছিল ‘একটি পুরনো বসতবাটীর ধ্বংসাবশেষ, কোনো কৃষ্ণাঙ্গ স্থানীয় বাসিন্দার বাড়ি’ (‘an old ruin of a house, formerly the residence of some black native’)। এর পাশেই ছিল সেযুগের সর্বাপেক্ষা সুন্দর বাড়ি হারমোনিক ট্যাভার্ন। যদিও অনেক কাল আগেই এই বাড়িটি ভেঙে ফেলা হয়।Cotton, H.E.A., Calcutta Old and New, 1909/1980, p. 275-276, General Printers and Publishers Pvt. Ltd. আদি কলকাতায় অধিকাংশ ক্ষেত্রেই শাস্তি হিসেবে ফাঁসিতে ঝোলানো হত। তাই লালবাজার ও চিৎপুর রোডের (বর্তমান রবীন্দ্র সরণি) সংযোগস্থলে সেযুগে একটি ফাঁসির মঞ্চও ছিল।Sidney Kitson, Calcutta Police, from the Crown to Ashok Pillar,in Calcutta, the Living City, Vol. I, edited by Sukanta Chaudhuri, p. 243-245, Oxford University Press,  ১৭৬৮ সালে এই রাস্তাটিকে উল্লেখ করা হয়েছিল কলকাতার শ্রেষ্ঠ রাস্তা বলে। লালবাজারের বর্তমান পুলিশ সদর কার্যালয়টি নির্মিত হয় ১৯১৯ সালে।   তথ্যসূত্র    আরও দেখুন   বিষয়শ্রেণী:মধ্য কলকাতার পাড়া বিষয়শ্রেণী:কলকাতা পুলিশ বিষয়শ্রেণী:উত্তর কলকাতার পাড়া বিষয়শ্রেণী:কলকাতার পাড়া
দিয়েগো আলেক্সান্দের গোমেস আমারিয়া (; জন্ম: ২৭ মার্চ ২০০৩; দিয়েগো গোমেস নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে মার্কিন ক্লাব ইন্টার মায়ামি এবং প্যারাগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০২২ সালে, গোমেস প্যারাগুয়ে অনূর্ধ্ব-২০ দলের হয়ে প্যারাগুয়ের বয়সভিত্তিক পর্যায়ে অভিষেক করেছিলেন। প্রায় এক বছর যাবত প্যারাগুয়ের বয়সভিত্তিক দলের হয়ে খেলার পর, তিনি ২০২২ সালে প্যারাগুয়ের হয়ে আন্তর্জাতিক পর্যায়ে অভিষেক করেছেন; প্যারাগুয়ের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  প্রারম্ভিক জীবন দিয়েগো আলেক্সান্দের গোমেস আমারিয়া ২০০৩ সালের ২৭শে মার্চ তারিখে প্যারাগুয়ের সান হুয়ান বাউতিস্তায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গোমেস প্যারাগুয়ে অনূর্ধ্ব-২০ এবং প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০২২ সালের ১২ই জুন তারিখে তিনি ইকুয়েডর অনূর্ধ্ব-২০ দলের বিরুদ্ধে ম্যাচে প্যারাগুয়ে অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3975403 গোমেস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল প্যারাগুয়ে  ২০২২  ২  ০ ২০২৩  ৫  ০ সর্বমোট  ৭  ০  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্টার মায়ামি ফুটবল ক্লাবের খেলোয়াড় বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:প্যারাগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:প্যারাগুয়ের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:ক্লাব লিবের্তাদের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
হাজিপুর () ভারতের বিহার রাজ্যের বৈশালি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮৮ মিটার (৯৪৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হাজিপুর শহরের জনসংখ্যা হল ৫৩৬৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে হাজিপুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর ও নগর
thumb|খাণ্ডা, শিখদের সাধারণ প্রতীক।  খাণ্ডা () হলো শিখ বিশ্বাসের (শিখধর্ম) প্রতীক যা ১৯৩০'এর দশকের গদর আন্দোলনের সময় তার বর্তমান রূপে আসে।   বিবরণ  আধুনিক শিখ চিহ্নটি গুরু গ্রন্থ সাহিবের কোন অনুলিপিতে বা লিখিত ছিলো না। বিশ্বব্যাপী গুরু গ্রন্থ সাহিব এবং গুরুদ্বারগুলিতে ঐতিহ্যগতভাবে ব্যবহৃত প্রধান প্রতীক হল "এক ওঙ্কার"। ঐতিহ্যগতভাবে, গুরুদ্বারের প্রবেশদ্বারের ওপরে বা গুরু গ্রন্থ সাহিবের প্রথম পৃষ্ঠায় "ইক ওঙ্কার" দেখতে পাওয়াটা খুবই সাধারণ ছিল। অন্যটি ছিলো অর্ধ চাঁদ।  এটি তিটি প্রতীকের সমন্বয়ে গঠিত:   একটি দ্বি-ধারী খাণ্ডা বা তলোয়ার, কেন্দ্রভাগে যার অবস্থান;  একটি চক্র (চক্রম), খাণ্ডাটির ওপরে যার অবস্থান;  দুটি একধারী চাকু, বা, কৃপাণ, যেগুলো খাণ্ডা ও চক্রকে দুদিক থেকে আবদ্ধ করে নিচের দিকে পরস্পর ছেদ করে। তারা মিরি-পিরির দ্বৈত বৈশিষ্ট্যের প্রতিনিধিত্ব করে, যা আধ্যাত্মিক এবং অস্থায়ী সার্বভৌমত্বের একত্রীকরণকে নির্দেশ করে এবং তাদের দুটি পৃথক এবং স্বতন্ত্র সত্ত্বা হিসাবে বিবেচনা করে না। বাম তলোয়ারকে বলা হয় মিরি এবং ডানের দিকেরটিকে পিরি।   অক্ষর এনকোডিং এবং ইমোজি  প্রতীকটি ইউনিকোডে এনকোডেড করা আছে বিবিধ প্রতীক ব্লকে  এবং প্রতীক ও চিত্রময় বর্ধিত-এ ব্লকে  কোড পয়েন্টে; পরবর্তীতে, ২০২২ সালে ইউনিকোড ১৫.০-তে যোগ করা হয় এবং রঙিন ইমোজি উপস্থাপনার জন্য সুনির্দিষ্ট করা হয়। বর্তমানে, এক্ষেত্রে ইমোজির জন্য বৈচিত্র্যের ক্রম ব্যবহার শুরু করাকে একটি ভুল হিসাবে গণ্য করা হলেও ইমোজি বৈচিত্র্য ক্রম ব্যবহার না-করে একটি পৃথক কোড পয়েন্ট ব্যবহার করার পদ্ধতিটিই এই ক্ষেত্রে নেওয়া হয়েছিল যদিও ইতোমধ্যে ২০১৩ সাল থেকে স্যামসাং -এর জন্য একটি রঙিন গ্লিফ প্রয়োগ করছে।  তথ্যসূত্র  বহিঃসংযোগ  বিষয়শ্রেণী:শিখ প্রতীক বিষয়শ্রেণী:শিখ পরিভাষা
কার্ল থিওডোর কোর্নার (Carl Theodor Körner) (* জন্ম: ২৩ সেপ্টেম্বর, ১৭৯১ ড্রেসডেনে; †মৃত্যু: ২৬ আগস্ট, ১৮১৩, রোজেনাউতে) ছিলেন একজন জার্মান রোমান্টিক কবি ও সেনাসদস্য। কিছুদিন তিনি ভিয়েনায় অতিবাহিত করেন এবং সেখানে হালকা কমেডি এবং বার্গথিয়েটারের জন্য কিছু লেখালেখি করেন। পরে নেপোলিয়নের বিরুদ্ধে তিনি সশস্ত্র মুক্তিসংগ্রামে যোগ দেন। এইসময় তিনি অনেক যুদ্ধে ব্যক্তিগত শৌর্য প্রদর্শন করেন এবং তার দেশাত্মবোধক কবিতার মাধ্যমে তার সহযোদ্ধাদের উৎসাহিত করেন। এই কবিতাগুলোর ভেতরে ছিল বিখ্যাত “Schwertlied" (“তরবারি সংগীত"), যা তার মৃত্যুর ঠিক আগে এক রণাঙ্গনে তিনি রচনা করেন। এছাড়া তিনি লেখেন “Lützows wilde Jagd" ("লুটজাভের পাগলা পশ্চাদ্বধন"), যার প্রতিটাকে গান করে গেয়েছেন কার্ল মারিয়া ভন ওয়েবের এবং ফ্রানয শুলবার্ট। তাকে প্রায়ই জার্মানির তাইরতায়ুস (“Tyrtaeus”) বলে ডাকা হয়।   তথ্যসূত্র    বহিঃসংযোগ    Project Gutenberg article  http://www.zeit.de/zeitlaeufte/koerner (in German)   by EPOCHE NAPOLEON   by EPOCHE NAPOLEON   by EPOCHE NAPOLEON  বিষয়শ্রেণী:১৭৯১-এ জন্ম বিষয়শ্রেণী:১৮১৩-এ মৃত্যু বিষয়শ্রেণী:জার্মান কবি বিষয়শ্রেণী:১৯শ শতাব্দীর কবি বিষয়শ্রেণী:জার্মান ভাষার কবি বিষয়শ্রেণী:জার্মান পুরুষ কবি বিষয়শ্রেণী:১৯শ শতাব্দীর জার্মান লেখক
thumb|264x264px|অস্ট্রেলিয়ায় একটি খনিতে উচ্চঘনত্বের পলিইথিলিন দিয়ে তৈরি নলপথসমূহ নলপথে পরিবহন বা ইংরেজি পরিভাষায় পাইপলাইন পরিবহন বলতে কোনও তরল বা গ্যাসীয় পদার্থকে নলের তৈরি একটি ব্যবস্থার মাধ্যমে অধিক দূরত্বে অবস্থিত কোনও গন্তব্যে (সাধারণত ভোক্তাবাজার এলাকাতে) প্রেরণ করাকে বোঝায়। ২০১৪ সালের তথ্য অনুযায়ী সারা বিশ্বে ১২০টি দেশে সর্বমোট প্রায় ৩৫ লক্ষ কিলোমিটার দীর্ঘ পরিবাহী নলপথ ছিল। এর মধ্যে মার্কিন যুক্তরাষ্ট্রেই ছিল এগুলির ৬৫%, রাশিয়াতে ৮% এবং কানাডায় ৩%, অর্থাৎ বিশ্বের পরিবাহী নলপথের তিন-চতুর্থাংশই এই তিনটি দেশে অবস্থিত। নলপথ দিয়ে সাধারণত অশোধিত ও পরিশোধিত পেট্রোলিয়াম, জ্বালানি (যেমন তেল, প্রাকৃতিক গ্যাস ও জৈবজ্বালানি) পরিবহন করা হয়। এছাড়া অপেক্ষাকৃত কম দূরত্বে অন্যান্য প্রবাহী যেমন পয়োবর্জ্য, ব্যবহার্য পানি, উষ্ণ পানি, বাষ্প, নির্মাণমিশ্রণ, ইত্যাদি প্রেরণ করা হতে পারে। পানযোগ্য বা সেচে ব্যবহারযোগ্য পানিকে যদি অনেক দূরত্বে ও প্রতিবন্ধকতা (যেমন পাহাড়) অতিক্রম করে পাঠাতে হয়, এবং খাল বা জলপ্রণালীর মাধ্যমে তা করা বাস্তবায়নযোগ্য না হয় (বাষ্পীভবন, দূষণ, পরিবেশগত প্রভাব, ইত্যাদি কারণে) তাহলে সেক্ষেত্রে সেটিকে নলপথে পরিবহন করা হতে পারে। খনিজ তেলের নলপথগুলি ইস্পাত বা প্লাস্টিকের নল দিয়ে প্রস্তুত করা হয় ও সেগুলিকে সাধারণত ভূগর্ভে স্থাপন করা হয়। নলপথ ব্যবস্থার ভেতরে অবস্থিত সঞ্চালক (পাম্প) স্টেশনগুলির সঞ্চালক যন্ত্রের (পাম্প) মাধ্যমে তেল নলপথের মধ্য দিয়ে অগ্রসর হয়। প্রাকৃতিক গ্যাস (ও অন্যান্য সদৃশ জ্বালানি) উচ্চচাপে সংনমিত করে প্রাকৃতিক গ্যাস তরলে রূপান্তরিত করে পাঠানো হয়। প্রাকৃতিক গ্যাস নলপথগুলিকে কার্বন ইস্পাত বা অঙ্গারায়িত ইস্পাত দিয়ে তৈরি করা হয়। হাইড্রোজেন পরিবহন করা হলে তাকে নলপথে হাইড্রোজেন পরিবহন বলে।  নলপথগুলি সড়কপথ ও রেলপথের তুলনায় পরিবহনের জন্য অধিকতর নিরাপদ। যুদ্ধবিগ্রহের সময় তাই প্রায়শই এগুলি সামরিক হামলার শিকার হয়।  তথ্যসূত্র  বিষয়শ্রেণী:নলপথে পরিবহন বিষয়শ্রেণী:মালামাল পরিবহন বিষয়শ্রেণী:নলব্যবস্থা বিষয়শ্রেণী:বায়বীয় প্রযুক্তি বিষয়শ্রেণী:অবকাঠামো